Renfe programa la circulació de 46 autobusos diaris entre Aldaia i València per a reforçar el servei ferroviari
30 de desembre de 2024

Xirivella, 30/12/2024). Renfe ha programat a partir de hui dilluns, 30 de desembre, 46 autobusos diaris entre les estacions d'Aldaia i València, amb l'objectiu de complementar el servei ferroviari de la línia C3, que faran parada a València, Xirivella-Alqueries i Aldaia.

Així, des de hui dilluns Xirivella compta també amb un servei de transport per carretera des de Plaça Espanya amb destinació Buñol de 46 serveis d'autobús (23 per sentit) i parada a Xirivella-Alqueries.

Des del passat 12 de desembre, la línia C3 compta amb servei ferroviari entre les estacions de València Estació del Nord i Aldaia (23 trens per sentit de dilluns a divendres), mentre que  dissabtes, diumenges i festius l'oferta és de 13 trens per sentit.

A esta oferta de trens se suma la dels 46 autobusos diaris que paren a València, Xirivella-Alqueries i Aldaia.

Adif continua treballant en la recuperació i reconstrucció de tota la infraestructura danyada per la DANA per a restablir al més prompte possible tot el servei ferroviari en la C3 que unix Utiel i València.

Els viatgers podran obtindre més informació en les estacions, la xarxa social X, App de Rodalia València, Canal WhatsApp de Rodalia València, Web de Renfe www.renfe.com i en els telèfons  912 320 320 i 963 357 400.

Horaris Servei Autobús RENFE RODALIA